Lille Eli (4) sjarmerte kronprinsessen (41) i senk
Det som kunne krype og gå av steigværinger var samlet da kronprinsparet startet årets fylkestur i Nordland. Godt skodd og kledd er de kongelige klare for aktive dager. Det var da kronprinsparet ankom Leinesfjord småbåthavn i Steigen, at kronprinsesse Mette-Marit ble møtt av 4-åringen Eli Matilde Hamsun Nilsen. Hun bar for anledningen prinsessekrone på hodet og et norsk flagg i hånden. Mette-Marit la øyeblikkelig merke til den lille barnehagejenta og gikk bort for å slå av en prat. 4-åringen var en av flere som hadde stilt opp i båthavnen for å ønske kronprins Haakon og kronprinsesse Mette-Marit velkommen.Kronprinsparet bor på Kongeskipet Norge under den tre dager lange fylkesreisen og ankom Leinesfjord småbåthavn i sjalupp og sur vind tirsdag. Det kunne virke som litt få av kommunens 2.000 innbyggere hadde møtt opp, men på vei opp til det nye allhuset ble de møtt av jublende barnetog og flagg. - Det er godt å være her i Nordland, takk for at dere tar så godt imot oss, sa kronprinsesse Mette-Marit i sin tale, før hun klippet snoren og erklærte Allhuset for åpnet. Senere tirsdag fikk kronprinsparet få delta i søppelrydding i fjæra og prøve seg på lefsebaking. Fylkesmann Hill-Marta Solberg ledsager dem på turen de neste dagene, der fem kommuner skal få vise hva innbyggerne deres lever av og for.
Da kronprinsparet ankom Leinesfjord i Nordland, la kronprinsesse Mette-Marit spesielt merke til en liten jente med prinsessekrone.